KIRJALLINEN KYSYMYS E-1019/02 esittäjä(t): Charles Tannock (PPE-DE) komissiolle. Aluepolitiikka erityisesti Slovakian ja muiden ehdokasvaltioiden osalta.



Virallinen lehti nro 277 E , 14/11/2002 s. 0131 - 0132



KIRJALLINEN KYSYMYS E-1019/02 esittäjä(t): Charles Tannock (PPE-DE) komissiolle (12. huhtikuuta 2002) Aihe: Aluepolitiikka erityisesti Slovakian ja muiden ehdokasvaltioiden osalta Eräät jäsenvaltiot ovat perustuslaillisia kuningaskuntia ja eräät toiset jäsenvaltiot ovat tasavaltoja. Kummatkin hallitusmuodot ovat täysin yhteisön perussopimusten mukaiset. Samalla tavalla ovat eräät jäsenvaltiot, kuten Saksa ja Espanja, halunneet kirjata perustuslakiinsa hyvin aluekeskeisiä hallintorakenteita kun taas toiset jäsenvaltiot, kuten Ranska ja Yhdistynyt kuningaskunta, ovat halunneet säilyttää perinteisemmät ja keskitetymmät rakenteet. Nämä ovat kansallisiin valintoihin liittyviä kysymyksiä, ja esimerkiksi Portugalissa hylättiin useita vuosia sitten kansanäänestyksessä hallintomalli, jolla olisi siirretty valtaa alueille. Viime aikoina on esiintynyt tietoja, joiden mukaan Slovakian pääministeri Mikulá Dzurinda olisi kertonut kansalleen, että Euroopan unioniin liittymisen valmistelu ei edellytä ainoastaan alueyksiköiden (NUTS) perustamista rakennerahastoista maksettavien tukien osoittamista ja jakamista varten yhteisön säännöstön vaatimusten mukaisesti, vaan myös aluehallitusten perustamista. Voiko komissio vahvistaa kyseisten tietojen paikkansapitävyyden ja jos tiedot ovat oikeat, voiko komissio kertoa, onko se millään tavoin antanut ymmärtää pääministeri Dzurindalle tai kenellekään muulle ehdokasvaltion päämiehelle, että näin olisi todellakin meneteltävä? Yhdistyneessä kuningaskunnassa, jossa on 60 miljoonaa asukasta, on kymmenen aluetta (muttei kymmentä aluehallitusta). Mitä tulee alueyksiköitä koskevaan vaatimukseen, voiko komissio kertoa katsooko se, että koko Slovakiaa, jolla on vain 5,5 miljoonaan asukasta, voitaisiin pitää myös yhtenä alueena yhteisön säännöstön tarkoittamassa merkityksessä, ja mikä olisi komission mielestä NUTS-luokittelun mukaan alueen optimaalinen pinta-ala ja väestömäärä? Michel Barnier'n komission puolesta antama vastaus (6. kesäkuuta 2002) Jäsenvaltioiden hallinnon sisäistä hajauttamista sekä poliittista ja hallinnollista rakennetta koskevat kysymykset kuuluvat yksinomaan jäsenvaltioiden omaan toimivaltaan. Komissio ei ole kuitenkaan koskaan ehdottanut yhdellekään ehdokasvaltiolle aluehallitusten perustamista. Rakennerahastoista rahoitettavan aluepolitiikan täytäntöönpanoa varten unioni tarvitsee kuitenkin soveltuvan kehyksen, joka perustuu objektiivisiin tilastotietoihin. Komission laatima tilastollisten alueyksiköiden nimikkeistö (NUTS) tarjoaa yhtenäisen ja johdonmukaisen luokittelumallin yhteisön alueellisten tilastotietojen laadintaan. Tätä nimikkeistöä on käytetty vuodesta 1989 alueiden objektiiviseen määrittelyyn yhteisön tukien asianmukaisen kohdentamisen varmistamiseksi. Edellä mainittujen seikkojen perusteella ja rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) mukaan tukikelpoiset tavoite 1 -alueet kaudella 20002006 ovat tilastollisen alueluokituksen II-tasoa (NUTS II) vastaavia alueita (joiden bruttokansantuote (BKT) asukasta kohti on vähemmän kuin 75 prosenttia yhteisön keskiarvosta). Jäsenvaltio nimeää kansalliset, alueelliset tai paikalliset hallintoviranomaiset. Komissio hyväksyi 14. helmikuuta 2001 ehdotuksen Euroopan parlamentin ja neuvoston asetukseksi yhteisestä tilastollisten alueyksiköiden nimikkeistöstä (NUTS)(2) lujan ja avoimen oikeusperustan luomiseksi. Parlamentti on laatinut ehdotuksesta mietinnön, josta keskustellaan parhaillaan neuvostossa. Asetusehdotuksessa tason NUTS II -alueyksiköiden keskimääräiseksi kooksi määritellään 800 0003 000 000 asukasta. NUTS-nimikkeistön ulottamisesta ehdokasvaltioihin on sovittu asianomaisen valtion ja komission kesken. Tässä yhteydessä Slovakian alue kuuluu kokonaisuudessaan NUTS I -tason alueisiin. Neljää alueyksikköä pidetään NUTS II -tason alueina. (1) EYVL L 161, 26.6.1999. (2) EYVL C 180 E, 26.6.2001.